Drie kry lewenslank vir boer se moordThomas Ferreira Hendrik van Schalkwyk (35), Rodger Siyale (35) en Gilford Mahlakamatsa (40) het Ferreira in November 2011 tydens ŉ rooftog op sy plaas, Riversford, doodgeskiet. Hy is vasgebind en twee keer in die bors geskiet. Die verdagtes is Woensdag in die Vrystaatse hooggeregshof skuldig bevind aan die moord op Ferreira. Sers. Fikiswa Matoti, ŉ polisiewoordvoerder, sê Van Schalkwyk, Siyale en Mahlakamatsa is lewenslange tronkstraf opgelê vir moord en ŉ verdere 15 jaar tronkstraf opgelê vir roof met verswarende omstandighede. Mahlakamatsa is ŉ bykomende 15 jaar tronkstraf opgelê vir die besit van ŉ ongelisensieerde vuurwapen. ŉ Vierde verdagte, Patric Mabula, het ŉ staatsgetuie geword en aanklagte teen hom is teruggetrek.